Staulanzos perėja
Staulanzos perėja (Passo Staulanza, Forcella Staulanza) – kalnų perėja (1766–1773 m) Dolomitų kalnuose, Beluno provincijoje, Italijoje. Perėja jungia Zoldo slėnį pietuose su Fiorentinos slėniu bei Kadorės regionu šiaurėje. Vakarinėje perėjos pusėje yra Kroto kalnas (2158 m), rytinėje – Pelmas (3168 m). Perėjoje yra nedidelis restoranas Rifugio Passo Staulanza ir automobilių parkavimo aikštelė. Iš čia išeina keli pėsčiųjų takai link Pelmo kalno.